**…/2020. (XI. 24.) határozat 1. melléklete**

***Szerződés szám:………..***

***Iktató szám: ……………..***

**FENNTARTÓI ÉS TÁMOGATÓI KERETSZERZŐDÉS**

amely létrejött

egyrészről **Martonvásár Város Önkormányzata** (2462 Martonvásár, Budai út 13., törzsszám: 727431; adószám:15727433-2-07) képviseletében Dr. Szabó Tibor polgármester (a továbbiakban: **Önkormányzat**),

másrészről a **Martonvásár Városi Közszolgáltató Nonprofit Kft.** (2462 Martonvásár, Szent László út 2.., adószáma: 24901084-2-07, Cg.: 07-09-024940, bankszámlaszáma: xxx), képviseletében Tóth Balázs ügyvezető (a továbbiakban: **Közszolgáltató)**

(Önkormányzat és Közszolgáltató együttesen a továbbiakban: **Felek**) között alulírott helyen és napon, az alábbi feltételekkel:

1. **ELŐZMÉNYEK**

Martonvásár Város Önkormányzata a 2011. március 1. napján kelt Alapító Okiratával a gazdasági társaságokról szóló 2006. évi IV. törvény rendelkezéseinek megfelelően megalapította a 100 %-os tulajdonában álló Martongazda Kft.-t, majd az akkor hatályos a közbeszerzésekről szóló 2003. évi CXXIX. törvény 2/a. §-a alapján az 54/2011. (IV. 19.) Képviselő-testületi határozatot követően keretszerződést kötöttek 2011. április 26-án a teljes városüzemeltetés feladataira vonatkozóan. E szerződést 2019.augusztus 22-én felülvizsgálták, és új egységes szerkezetű keretszerződést kötöttek egymással. Egyes önkormányzati közfeladatok ellátására (sport és közművelődés, közgyűjteményi területen) 2016. július 15-én, majd 2020. július 1-jétől közszolgáltatási szerződést kötött Önkormányzat a MartonSport Nonprofit Kft.-vel. Önkormányzat …./2020. (….) határozatával a kizárólagos tulajdonában lévő Martongazda Nonprofit gazdasági társaság MartonSport Nonprofit gazdasági társaságba történő beolvadásáról határozott, a jogutód cég névváltozásával, így az egyes közszolgáltatási szerződések felülvizsgálataképpen, jelen szerződésben egységes szerkezetben fogadják el a keretszbályokat az egyes közfeladatok ellátásának szerződéses kötelezettségvállalásaira.

Szerződő Felek rögzítik, hogy az Önkormányzat a számára előírt közfeladatok, így a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.)

**1.** 13. § (1) bekezdés 7. pontjában („*kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;”*), a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: kulturális törvény) 64. § (1) bekezdéseiben, valamint 76. § (1)-(6) bekezdésében és a 77. § (1) bekezdésében és Martonvásár Város Önkormányzata Képviselő-testületének **a helyi közművelődési feladatok ellátásáról szóló 4/2019. (II.13.) önkormányzati rendelete (a továbbiakban: Ör.) szerint** rögzített kötelező feladatok

**2. 13. § (1) bekezdés 15. pontjában, valamint a sportról szóló 2004. évi I. törvény (a továbbiakban: sporttörvény) 55. § (1)-(2) és (5) bekezdésében** rögzített kötelező feladatok

**3.** 13. § (1) bekezdés 2. pontjában rögzített kötelező feladatok, így a településüzemeltetési feladatok körében különösen

a. köztemetők fenntartása a temetőkről és a temetkezésről szóló 1999. évi XLIII. törvény, valamint a temetőkről és a temetkezésről szóló 1999. évi XLIII. törvény végrehajtásáról szóló 145/1999. (X. 1.) Korm. rendelet, valamint Martonvásár Város Önkormányzata Képviselő-testületének a köztemetőkről és a temetkezésről szóló 16/2012. (VI. 27.) önkormányzati rendelet szerint;

b. közvilágításról való gondoskodás;

c. helyi közutak és tartozékaik karbantartása, fenntartása a helyi közutak kezelésének szakmai szabályiról szóló 5/2004. (I. 28.) GKM rendelet, valamint Martonvásár Város Önkormányzata Képviselő-testületének a Martonvásár Város Önkormányzata tulajdonában álló helyi közutak kezelésének szakmai szabályairól, továbbá az útépítések, a közterületet érintő közmű- és egyéb építések, valamint az útburkolatbontások szabályozásáról szóló 16/2018. (XI. 28.) önkormányzati rendelet szerint;

d. közparkok és közterületek karbantartása, fenntartása ;

**4.** 13. § (1) bekezdés 5. és 19. pontjában rögzített kötelező feladatok, így a környezet-egészségügy és hulladékgazdálkodás körében különösen

a. települési környezet tisztaságának biztosítása;

b. rovar- és rágcsáló irtás az önkormányzati fenntartású területeken;

**5.** 13. § (1) bekezdés 9. pontjában rögzített kötelező feladatok, így a lakás- és helyiséggazdálkodás üzemeltetői feladatai, intézményüzemeltetés;

**6.** 13. § (1) bekezdés 11. pontjában rögzített kötelező feladatok, így a helyi környezet- és természetvédelem, vízgazdálkodás, vízkárelhárítás körében közreműködés;

**7.**  13. § (1) bekezdés 12. pontjában rögzített kötelező feladatok, így a honvédelem, polgári védelem, katasztrófavédelem és helyi közfoglalkoztatás feladataiban közreműködés;

**8.** 13. § (1) bekezdés 14. pontjában rögzített kötelező feladat, a kistermelők, őstermelők számára – jogszabályban meghatározott termékeik – értékesítési lehetőségeinek biztosításában, ideértve a hétvégi árusítás lehetőségét, közreműködés;

**9.**  13. § (1) bekezdés 18. pontjában rögzített kötelező feladatok így a helyi közösségi közlekedés biztosítása a személyszállítási szolgáltatásokról szóló 2012. évi XLI. törvény, a közúti közlekedésről szóló 1988. évi I. törvény, valamint az autóbuszos személyszállítási szolgáltatásnak a 181/2011/EU rendeletben nem szabályozott részletes feltételeire, az abban foglaltak alóli mentességekre, az autóbuszos személyszállítási szolgáltatási feltételekre, valamint a közúti személyszállítási üzletszabályzatra vonatkozó szabályokról szóló 213/2012. (VII. 30.) Korm. rendelet szerint;

(a továbbiakban: közszolgáltatási kötelezettség) ellátásáról részben jelen szerződésben (a továbbiakban: szerződés), részben az egyes közszolgáltatási kötelezettségekre vonatkozó egyedi közszolgáltatási szerződésekben (a továbbiakban: egyedi szerződések) gondoskodik.

E kötelező feladatok – az 1., 3. a., b., 8. és 9. pont kivételével – nem minősülnek általános gazdasági érdekű szolgáltatásoknak.

1. **FELEK NYILATKOZATAI**
   1. Közszolgáltató a szerződés keltének napján az alábbi nyilatkozatokat teszi:
2. Közszolgáltató a magyar jogszabályok szerint létrejött, bejegyzett, az Önkormányzat 100 %-os tulajdonában álló nonprofit gazdasági társaság, önálló jogi személy, ügyletkötési képessége korlátozva nincs;
3. a Közszolgáltatónak a szerződésben vállalt kötelezettségei jogszerűek, érvényesek és kötelező erejűek;
4. a szerződés Közszolgáltató általi aláírása és az abban foglalt jogok Közszolgáltató általi gyakorlása, illetve kötelezettségek Közszolgáltató általi teljesítése nincs ellentétben a Közszolgáltató alapító okiratával, a Közszolgáltató működésére vonatkozó jogszabályokkal és semmilyen, a Közszolgáltató tekintetében kötelező érvényű megállapodással úgy, hogy az veszélyeztetné a közszolgáltatási kötelezettség teljesítését;
5. a Közszolgáltató rendelkezik, illetve beszerez minden olyan, jogszabály által előírt engedélyt, amely a közszolgáltatási tevékenység folytatásához szükséges;
6. a Közszolgáltató gondoskodik a közszolgáltatási kötelezettség teljesítéséhez szükséges személyi és tárgyi feltételekről;
7. Közszolgáltató ellen nincs folyamatban olyan bírósági vagy közigazgatási eljárás, amely kedvezőtlen elbírálás esetén veszélyeztetné a közszolgáltatási kötelezettség ellátását.

2) Önkormányzat a szerződés keltének napján az alábbi nyilatkozatokat teszi:

1. Önkormányzat belföldi önkormányzat, ügyletkötési képessége korlátozva nincs;
2. az Önkormányzat szerződésben vállalt kötelezettségei jogszerűek, érvényesek és kötelező erejűek;
3. a szerződés Önkormányzat általi aláírása és az abban foglalt jogok Önkormányzat általi gyakorlása, illetve kötelezettségek Önkormányzat általi teljesítése nincs ellentétben az Önkormányzat szervezeti és működési szabályzatával és az Önkormányzatra vonatkozó jogszabályokkal úgy, hogy az veszélyeztetné a közszolgáltatás ellentételezésének teljesítését.
4. **A SZERZŐDÉS TÁRGYA: A KÖZSZOLGÁLTATÁSI KÖTELEZETTSÉG**

Önkormányzat megbízza a Közszolgáltatót az I. pontban foglalt kötelező feladatok ellátásával jelen szerződésben rögzített feltételek szerint.

Közszolgáltató kijelenti, hogy a jelen szerződés és annak aláírása társasági és képviseleti cégszabályait, illetve tudomása szerint harmadik felekkel szemben vállalt kötelezettségeit nem sérti, továbbá megfelel a helyi közszolgáltatás ellátására való jogosultság jogszabályi feltételeinek, melyre tekintettel a közszolgáltatási feladat ellátási kötelezettséget elfogadja és kötelezettséget vállal a közfeladatok – jogszabályokban, jelen szerződésben, valamint egyedi szerződésekben foglalt magas színvonalon történő – ellátására.

1. **PÉNZÜGYI FELTÉTELEK – A KÖZSZOLGÁLTATÁS ELLENTÉTELEZÉSÉNEK FELTÉTELEI ÉS MÓDJA**
2. A Közszolgáltató az önkormányzati költségvetés tervezéséhez köteles tárgyévi üzleti tervéhez kapcsolódóan az I. pontban rögzített működési feladatokra finanszírozási koncepciót készíteni, és azt Önkormányzat részére legkésőbb tárgyévet megelőző év november 5. napjáig átadni, amelyben prognosztizálja a fenntartási, működési, dologi és személyi fedezet mértékét a következő évre vonatkozó előzetes (várható) adatok alapján, feladatonkénti bontásban. Szintén feladatonkénti bontásban tesz javaslatot az önkormányzati tulajdonú társaság vagyonát érintő, illetve az önkormányzati tulajdon növelését eredményező, nagyértékű tárgyi eszközök beszerzésének, építmények és az azokhoz tartozó gépek, berendezések felújításának és létesítésének indokolt költségeiről, finanszírozási szükségleteiről *(összességében e szerződésben rögzített feladatait érintő - tulajdonában lévő és a használatba átvett- önkormányzati vagyon fejlesztési kiadásainak tervezésére és finanszírozására tesz javaslatot, figyelembe véve az önkormányzat létesítménygazdálkodási szabályzatában foglaltakat)*. Közszolgáltató köteles a tervezetben olyan javaslatokat tenni, amelyek elősegítik a közszolgáltatási kötelezettség minél magasabb színvonalon vagy/és alacsonyabb költségszinten, illetve nagyobb hatékonysággal történő teljesítését.
3. Önkormányzat költségvetési rendeletének elfogadásáig a közszolgáltatási kötelezettség ellátásának folyamatos biztosítása érdekében Közszolgáltató az előző éves finanszírozási szerződésben meghatározott mértékű – átmeneti, előleg formájában nyújtott – finanszírozásra jogosult.
4. Közszolgáltató kijelenti, hogy egyfelől a fenti feladatok ellátása során nem tervez és nem érvényesít magasabb árat és nem javasol magasabb díjat, mint ami az adott szolgáltatások esetében a ráfordítás mértékét is tekintve a piacon általában jellemző, másfelől törekszik az inflációkövető, de önköltség szintű ellenszolgáltatási mérték megállapítására.
5. A Közszolgáltatónak törekednie kell a saját bevételek elérésére; amennyiben az nem, vagy csak korlátozottan érhető el, az Önkormányzat közszolgáltatási kötelezettségek teljesítése érdekében a bevételek és a szükséges ráfordítások különbözetét – az üzleti terv módosításának kezdeményezését követően, indokolt esetben mint kompenzációt az e szerződésben rögzített közszolgáltatási kötelezettségek teljesítésére – biztosítja.
6. A finanszírozás mértéke nem haladhatja meg a közszolgáltatás ellátásának költségét, azaz a közszolgáltatás működtetésével kapcsolatban felmerült költségek és az ezzel összefüggésben keletkezett bevételek különbségét.
7. Az önkormányzati finanszírozás esetében a költségek elismerésének feltétele, hogy igazolt kapcsolat legyen a közszolgáltatási kötelezettség ellátása során végzett tevékenységek és a ráfordítások között. Ezen kapcsolat igazolásának eszközei a pontos költségkalkuláció (elő-, illetve utókalkuláció), költségfelosztás és a bizonylatok.
8. Amennyiben a Közszolgáltató a közszolgáltatás körén belül és kívül is végez tevékenységet, akkor a közszolgáltatás költségeit és bevételeit a többi szolgáltatásétól elkülönítve kell kimutatnia belső számláiban, a költségek és bevételek elkülönítésének paramétereivel együtt. A közszolgáltatáson kívül eső tevékenységek költségei magukban foglalják a közös költségek arányos részét és a megfelelő tőkemegtérülést. E költségekre e szerződés keretében nem adható ellentételezés (önkormányzati finanszírozás).
9. Ha a Közszolgáltató az 5) pontban meghatározott összeget meghaladó ellentételezésben részesül, a túlkompenzációt vissza kell fizetnie.
10. Az adott évi forrás összegét az 1) pont szerinti, az Önkormányzat Képviselő-testülete által jóváhagyott koncepció vagy üzleti terv alapján az Önkormányzat tárgyévi költségvetésében, mint közfeladat ellátására működési célú átadott pénzeszközt tervezi, a Közszolgáltató finanszírozása az Önkormányzat mindenkori tárgyévre vonatkozó költségvetésében foglaltak alapján történik.
11. Közszolgáltató köteles a közszolgáltatási kötelezettsége körében ellátandó egyes kötelező feladatok tekintetében önköltségszámításokat végezni, melyet évente az 1) pontban rögzített finanszírozási koncepció kidolgozásával egyidejűleg felülvizsgál. Az önköltségszámítások alapelveit önköltség-számítási szabályzat alapján elkészített előkalkulációk tartalmazzák. Az önköltség-számítási szabályzatok az egyedi szerződések elválaszthatatlan mellékletét képezik.
12. Az Önkormányzat finanszírozási kötelezettségét a tervezhető, folyamatos finanszírozást igénylő feladatok vonatkozásában a tárgyévi költségvetési rendeletében jóváhagyott összegnek megfelelően, működési célú átadott pénzeszközként teljesíti, mely összeget negyedévente előre feladatarányosan, (a 10. pontban rögzített elszámolások elfogadásáig, előlegként) minden negyedév kezdetének 5. munkanapjáig átutalja a Közszolgáltató főszámlájára. A negyedik negyedév elszámolását legkésőbb következő év január 25-éig kell benyújtani.
13. Közszolgáltató fizetési számláit az OTP Bank Zrt. pénzintézetnél köteles vezetni.
14. Közszolgáltató a közszolgáltatási kötelezettsége folyamatos ellátásáról, az egyes kötelező feladatonkénti bontásban a finanszírozott negyedévet követő hónap 20. napjától legkésőbb a negyedévet követő hónap utolsó napjáig pénzügyi elszámolást készít az Önkormányzat gazdasági igazgatósága útján, a tulajdonosi kapcsolattartónak címezve, az keretszerződés függelékében meghatározott tartalommal.
15. A Közszolgáltató – a 10) pontban fogalt pénzügyi elszámolás folyamatos teljesítésén felül – köteles legalább félévente írásban beszámolni az Önkormányzat képviselő-testülete felé a szerződésben és az egyedi szerződésekben foglaltak megvalósulásáról.
16. Közszolgáltató legkésőbb tárgyévet követő április 30-ig komplex szakmai és pénzügyi beszámolót nyújt be Önkormányzat felé tárgyévben önkormányzati támogatással ellátott, statisztikai adatokkal alátámasztott szakmai feladatokról, a támogatás felhasználásáról. Az elszámolásnál be kell mutatnia a különféle tevékenységek számviteli elkülönítését, az egyes tevékenységekhez kapcsolódó költségeket és bevételeket, valamint a költségek és bevételek megosztásának módszereit. A költségek és bevételek tevékenységekhez való hozzárende­lésénél vagy tevékenységek közötti megosztásánál alkalma­zott módszerek pontos meghatározása érdekében, a társaságok könyveiben elkülönítetten kell kimutatni a közfeladat ellátás egyes tevékenységeihez fűződő bevételeit és kiadásait, aminek alapján évente meg kell határoznia tevékenységekre vonatkozóan a fajlagos költségét.
17. **FELEK JOGAI ÉS KÖTELEZETTSÉGEI**
18. A Közszolgáltatónak e szerződés keretében nyújtott támogatás közpénznek minősül, melyre vonatkozóan a közpénzek felhasználására, ellenőrzésére, a közzétételi kötelezettségre és az átláthatóság szabályaira vonatkozó jogszabályokat megfelelően alkalmazni kell.
19. A szerződés hatálya alatt, és a megszűnését követően is mindkét fél köteles titokként kezelni az általa megszerzett információkat, és azokat csak annyiban hozhatják nyilvánosságra, amennyiben az a szerződésben foglalt feladat megvalósításához nélkülözhetetlen, jogszabály előírja, illetve amennyiben ahhoz a másik szerződő fél hozzájárult.
20. A Közszolgáltató jogai:
21. jogosult a közszolgáltatási kötelezettség teljesítése mellett, a meglévő kapacitásainak kihasználásával – az alapító okiratával nem ellentétes módon – vállalkozási tevékenységet folytatni, amely nem veszélyeztetheti a közszolgáltatási kötelezettség teljesítését.
22. A Közszolgáltató kötelezettségei:
23. köteles megfelelni a rá vonatkozó jogszabályoknak, különösen az olyan rendelkezéseknek, amelyek esetében a megfelelés hiánya veszélyezteti a közszolgáltatási kötelezettség teljesítését;
24. köteles minden olyan engedélyt megszerezni, amely jogszabály előírása alapján a közszolgáltatási tevékenység folytatásához szükséges;
25. köteles számviteli nyilvántartásaiban és az éves beszámoló részét képező kiegészítő mellékletben a közszolgáltatási tevékenységet és az egyéb (vállalkozási) tevékenységet elkülönítetten kezelni;
26. köteles gazdálkodását a tőle elvárható gondossággal, a költséghatékonyságot szem előtt tartva folytatni;
27. köteles a közszolgáltatási kötelezettség ellátásához kapcsolódó iratokat megőrizni a közokiratokról, a közlevéltárakról és a magánlevéltári anyag védelméről szóló 1995. évi LXVI. törvénynek, valamint a közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendeletnek megfelelően;
28. köteles a személyes adatok védelmére és a közérdekű adatok nyilvánosságára vonatkozó jogszabályokban, adatvédelmi rendelkezésekben foglaltak szerint végezni közszolgáltatási kötelezettségét;
29. köteles törekedni a rendelkezésére álló személyi állomány és eszközök minél hatékonyabb kihasználására;
30. köteles a közszolgáltatási kötelezettsége körébe tartozó tevékenységek finanszírozására vonatkozó európai uniós, illetve hazai pályázati lehetőségek naprakész figyelésére, a pályázati feltételeknek való megfelelés esetén a pályázatok benyújtására, és az így elnyert forrásokat a közszolgáltatási kötelezettség magasabb szakmai színvonalon történő ellátására fordítani;
31. nem vállalhat kötelezettséget olyan tevékenység végzésére, illetve nem végezhet olyan vállalkozási tevékenységet, melynek bevételei nem nyújtanak fedezetet e tevékenységgel kapcsolatban felmerülő költségekre;
32. köteles a közszolgáltatási kötelezettség teljesítéséhez szükséges tárgyi eszközöknek a megfelelő üzemeltetését és karbantartását biztosítani;
33. a Közszolgáltató eszközein nem alapítható olyan teher, amely a közszolgáltatási kötelezettség teljesítését veszélyezteti,
34. a Közszolgáltató köteles a rendelkezésére bocsájtott önkormányzati forrásokkal jogszerűen, gazdaságosan, hatékonyan és eredményesen gazdálkodni.
35. Az Önkormányzat kötelezettségei:
36. köteles a szerződésben a Közszolgáltató által vállalt kötelezettségek teljesítése érdekében Közszolgáltatóval együttműködni, így különösen minden olyan rendelkezésére álló információt a Közszolgáltatónak átadni, amely a kötelezettségek teljesítését elősegíti,
37. köteles a szerződésben rögzítettek szerint Közszolgáltató tevékenységét finanszírozni.
38. A Felek kötelezettségei:
39. kötelesek jelen közszolgáltatási keretszerződés hatálya alatt, valamint annak lejártától számított legalább tíz éven át megőrizni azokat az információkat, amelyek a nyújtott ellentételezés mértékét és megfizetésének, valamint felhasználásának módját igazolják.
40. **KÖZREMŰKÖDŐ IGÉNYBEVÉTELE**
41. Közszolgáltató jogosult arra, hogy a közszolgáltatási kötelezettségek teljesítése érdekében egy vagy több közreműködőt vegyen igénybe, ha ezáltal a közszolgáltatási kötelezettségek teljesítésének hatékonysága, illetve minősége javul vagy a költségei csökkennek. Közreműködő igénybevételéről és annak kiemelt feltételeiről Közszolgáltató köteles az Önkormányzatot írásban tájékoztatni.
42. A Közszolgáltató és a közreműködők közötti szerződések rendelkezései nem lehetnek ellentétesek a jelen szerződésben foglaltakkal, valamint a közreműködők igénybevétele nem növelheti a Közszolgáltatónak fizetendő önkormányzati finanszírozást.
43. A Közszolgáltató a közreműködők teljesítéséért úgy felel, mintha saját maga teljesített volna.
44. **EGYEZTETÉS, ELLENŐRZÉS**
    1. Szerződő felek jelen szerződés teljesítése érdekében szorosan (közvetlen kapcsolat formájában is) együttműködnek. Ennek kapcsán
45. kölcsönösen és haladéktalanul egymás tudomására kell hozniuk azokat az értesüléseket, tényeket, körülményeket stb., amelyek a szerződésszerű teljesítést akadályozzák vagy befolyásolják;
46. kölcsönösen, illetve külön-külön is meg kell tenniük azokat az intézkedéseket, nyilatkozatokat stb., amelyek a szerződésszerű teljesítést akadályozó körülmények elhárítása érdekében szükségesek.
    1. Önkormányzat kapcsolattartója:

Dr. Szabó Tibor polgármester,

tel.: 06-22-460-233; e-mail: polgarmester@martonvasar.hu

Közszolgáltató kapcsolattartója:

Tóth Balázs ügyvezető,

tel: +36-20/488-5200, e-mail: martonsport@martonvasar.hu

* 1. A Felek a szerződéssel összefüggő minden értesítést, közlést írásban kötelesek megtenni.
  2. Az Önkormányzat jogosult – illetve jogszabályban meghatározott esetekben köteles – a Közszolgáltató jelen szerződésben meghatározott kötelezettségeinek teljesítését saját maga vagy szakértő bevonásával – ellenőrizni. Közszolgáltató köteles az ellenőrzés során az Önkormányzat képviselőivel – ideértve az Önkormányzat által megbízott szakértőket is – együttműködni, számukra minden szükséges információt és tájékoztatást megadni, így különösen a számviteli nyilvántartásaiba betekintést engedni, valamint a közszolgáltatási tevékenységére és a gazdálkodására vonatkozó minden adatot szolgáltatni.

1. **A SZERZŐDÉS HATÁLYA ÉS MÓDOSÍTÁSA**
   1. Jelen szerződést a Felek határozatlan időre kötik azzal, hogy minden évben szükség szerint kötelesek – az esetleges jogszabályi és egyéb változásokra tekintettel – a szerződés tartalmának felülvizsgálatára és aktualizálására.
   2. Jelen szerződés elválaszthatatlan részét képezik az egyes közszolgáltatási kötelezettségek ellátására kötött egyedi szerződések.
   3. Jelen szerződés 2021. január 1. napján lép hatályba.
   4. A szerződés kizárólag a Felek közös megegyezésével, írásban módosítható. Ha jogszabályváltozás miatt a szerződés valamely rendelkezésének módosítása válik szükségessé, akkor a Felek kötelesek arról késedelem nélkül tárgyalásokat kezdeni. Amennyiben a Felek adataiban változás következik be, az adatváltozást írásban kötelesek egymás felé bejelenteni, mely körülmény önmagában nem vonja maga után a szerződés módosításának szükségszerűségét.
   5. Ha a szerződés időtartama alatt olyan, a szerződés megkötésekor előre nem látható, lényeges és tartós változás következik be valamely Fél körülményeiben, amely körülmény az adott Fél jogos érdekeit jelentősen sérti, akkor az érintett Fél kezdeményezésére a Felek kötelesek a szerződés érintett részét újratárgyalni. Nem hivatkozhat a szerződés ezen rendelkezésére az a Fél, aki az adott lényeges körülménybeli változást bizonyíthatóan maga idézte elő.
2. **A SZERZŐDÉS MEGSZŰNÉSE ÉS A SZERZŐDÉSSZEGÉS**
   1. A Felek a szerződést közös megegyezéssel, írásban bármely időpontban jogosultak megszüntetni.
   2. A szerződés bármely fél egyoldalú nyilatkozatával 3 hónapos felmondási idővel, a Felek közötti elszámolást követően szüntethető meg.
   3. Az Önkormányzat a szerződést kizárólag az alábbi esetekben jogosult a Közszolgáltatóhoz címzett egyoldalú nyilatkozattal, azonnali hatállyal megszüntetni:
3. Közszolgáltató az önkormányzati finanszírozást nem a szerződésben meghatározott célra használja fel;
4. Közszolgáltató a szerződésben vállalt bármely egyéb kötelezettségét nem teljesíti és mulasztását az Önkormányzat felszólításától számított 15 napon belül nem orvosolja;
5. Közszolgáltató kérelmet nyújt be csőd-, felszámolási vagy végelszámolási eljárás indítására önmaga ellen, illetve harmadik személy nyújt be ilyen kérelmet és a Közszolgáltató az Önkormányzat számára kielégítő módon 15 napon belül nem igazolja, hogy az eljárást alaptalanul vagy rosszhiszeműen kezdeményezték.
   1. A Közszolgáltatót nem illeti meg a rendkívüli felmondás joga.
   2. Felek a közöttük felmerülő vitás kérdéseket elsősorban egyeztetéssel kísérlik meg eldönteni. Az egyeztető tárgyalások eredménytelensége esetén, a jelen szerződéssel összefüggő jogvitáik esetére a Felek alávetik magukat a Székesfehérvári Törvényszék kizárólagos illetékességének.
6. **ZÁRÓ RENDELKEZÉSEK**
   1. Jelen szerződést Martonvásár Város Önkormányzatának Képviselő-testülete …../2020. (…….) határozatával fogadta el.
   2. Jelen szerződésben nem szabályozott kérdések tekintetében a Polgári Törvénykönyv, valamint a vonatkozó jogszabályok rendelkezései az irányadók.

Ezen szerződést a Felek elolvasás és értelmezés után, mint akaratukkal mindenben megegyezőt, jóváhagyólag írják alá.

Martonvásár, 2020. ………………

|  |  |  |
| --- | --- | --- |
| ………………………………………… |  | ………………………………………… |
| **Martonvásár Város Önkormányzata** |  | **Martonvásár Városi Közszolgáltató Nonprofit Kft.** |
| Önkormányzat képviseletében |  | Közszolgáltató képviseletében |
| Dr. Szabó Tibor |  | Tóth Balázs |
| polgármester |  | ügyvezető |

Jogi ellenjegyző: ………………………….

Pénzügyi ellenjegyző: ……………………